ભુવનેશ્વરકુમારની કાતિલ બોલિંગઃ વન ડે શ્રેણીમાં અપેક્ષિત પ્રદર્શન નહીં કરી શકેલા ફાસ્ટ બોલર ભુવનેશ્વરે ફરી એક વાર બતાવી આપ્યું કે તેને હાલનો ક્રિકેટની દુનિયાનો સૌથી શાનદાર બોલર શા માટે કહેવામાં આવે છે. ભુવી ઇનિંગ્સની શરૂઆતમાં સફળતા અપાવ્યા બાદ અંતિમ ઓવરોમાં સૌથી ખતરનાક રહ્યો. ગઈ કાલે ભુવીની એક ઓવરમાં સતત ત્રણ બોલમાં ત્રણ વિકેટ પડી, જેમાંથી એક રનઆઉટના રૂપમાં હતી. ભુવીએ ચાર ઓવરમાં ૨૪ રન આપીને પાંચ વિકેટ ઝડપી. આવી કમાલ કરનારો યુઝવેન્દ્ર ચહલ બાદ ભુવનેશ્વર દુનિયાનો બીજા નંબરનો બોલર બની ગયો.